stanford-oval/wikipedia huggingface dataset:
Öljyntuotanto

Öljynporauslautta Pohjanmerellä.
Öljyntuotanto tarkoittaa tapoja ottaa maaperän maaöljy ihmiskunnan jalostettavaksi ja kulutukseen. Perinteisesti öljyä on saatu poraamalla reikiä maankuoren läpi ja pumppaamaalla sitä maan pinnalle. Kun helpoimmat kohteet on jo käytetty tai on alettu siirtyä öljynetsinnässä ja -tuotannossa yhä vaikeampiin paikkoihin ja alettu käyttää tekniikoita kuten vesiruiskutustaselvennä, visuaalisia kolmi- ja neliulotteisiaselvennä seismisiä menetelmiäselvennä, reservien mallintamistaselvennä ja haarautuvia horisontaalisia kaivojaselvennä.  Nestemäisistä konventionaalisesta öljystä on alettu siirtyä myös ns. epätavanomaiseen öljyyn, joka vaatii aiemmasta poikkeavia tuotantomenetelmiä. Suurin epätavanomaisen öljyn käytössä oleva lähde on öljyhiekka. lähde?
Öljyntuotantoalueista merkittävin on perinteisesti ollut Lähi-itä. Öljyntuotanto sijoittuu yleensä  öljykentille. Merellä öljyä porataan öljynporauslautoilla. Poraustorniin kiinnitetyn onton teräsputken ja timantti- tai kovametalliterän avulla porattavan reiän syvyys on tyypillisesti nykyisin muutamasta sadasta metristä kymmeneen kilometriin. Öljylähteestä pumpattu raakaöljy käsitellään öljynjalostamossa, joka voi tuottaa esimerkiksi bensiiniä ja dieselöljyä muiden tisleiden lisäksi.lähde?
Öljyntuotanto ja esiintymien etsintä on kallista, riskialtista ja aikaa vievää, minkä takia siitä vastaavat usein suuret öljy-yhtiöt tai öljyntuottajamaat yhteistyössä erikoistuneiden yritysten kanssa. Viive esiintymän löydöstä ja koeporauksista sen hyödyntämisen aloittamiseen on normaalisti yli viisi vuotta. Barreleissa mitattaviin tuotantomääriin voivat vaikuttaa esimerkiksi luonnonkatastrofit, taantumat, lakot ja pitkällä aikavälillä tehdyt investoinnit.lähde?
Öljyhuippu-käsitteellä tarkoitetaan maailmanlaajuisen öljyntuotantohuipun ajankohtaa ja erityisesti sen ennustamista. Öljyntuotannon määrä voi vaikuttaa kansantalouksien kehitykseen, ja saatavuusongelmien seurauksena on historian aikana syntynyt useita öljykriisejä.lähde?
Öljyntuotannon määrä ja tuottajamaat

Öljyntuotanto on määrällisesti ollut keskimäärin kasvavaa. Vuonna 2015 yhdysvaltalainen IEA arvioi maailmanlaajuisen päivittäisen öljytuotannon olleen 95,73 miljoonaa barrelia, joista perinteisesti keskeisten öljyntuottajamaiden OPEC-järjestön maat tuottivat 38,33 miljoonaa barrelia ja järjestöön kuulumattomat maat 57,40 miljoonaa barrelia. Tuotanto oli jonkin verran kulutusta suurempaa, ja varastoon kertyi arviolta noin 1,9 miljoonaa tonnia öljyä.
Vuonna 2015 kaksitoista suurinta öljyntuottajamaata olivat: Saudi-Arabia 565 Mt, Yhdysvallat 555 Mt, Venäjä 532 Mt, Kiina 216 Mt, Kanada 214 Mt, Irak 186 Mt, Arabiemiirikunnat 161 Mt, Kuwait 151 Mt, Venezuela 146 Mt, Iran 133 Mt, Brasilia 129 Mt ja Meksiko 127 Mt.
Öljyä tuottaa Aasiassa Jemen, Kiina, Syyria, Kazakstan ja Venäjä sekä Persianlahtea ympäröivistä maista Arabiemiirikunnat, Bahrain, Iran, Irak, Kuwait, Oman, Qatar ja Saudi-Arabia. Afrikan maista öljyä tuottaa Algeria, Libya, Nigeria, Päiväntasaajan Guinea ja Sudan. Etelä-Amerikasta öljyä tuottavat Argentiina, Barbados, Bolivia, Brasilia, Chile, Kolumbia, Kuuba, Ecuador, Guatemala, Peru, Suriname, Trinidad ja Tobago sekä Venezuela. Euroopasta öljyä tuottavat Bulgaria ja Romania sekä Pohjanmeren rantavaltioista Norja, Tanska ja Yhdistynyt kuningaskunta. Pohjois-Amerikasta öljyä tuottavat Kanada, Meksiko ja Yhdysvallat.
Öljyntuottajamaiden suuruusjärjestyksessä ja tuotantomäärissä on tapahtunut muutoksia viimeisen kymmenen vuoden aikana. Vuonna 2009 IEA:n mukaan kymmenen maata vastasi yli 60 prosentista koko maailman öljyntuotannosta. Tuolloin maat olivat suuruusjärjestyksessä: Venäjä 494 Mt (13 %), Saudi-Arabia 452 Mt (12 %), Yhdysvallat 320 Mt (8 %),  Iran 206 Mt (5 %), Kiina 194 Mt (5 %), Kanada 152 Mt (4 %), Meksiko 146 Mt (4 %), Venezuela 126 Mt (3 %),  Kuwait 124 Mt (3 %) ja  Arabiemiraatit 120 Mt (3 %). Vuonna 2014 Yhdysvallat nousi maailman suurimmaksi öljyntuottajaksi.
Aiheesta muualla

Wikimedia Commonsissa on kuvia tai muita tiedostoja aiheesta .
Oil - 2015 in review, Oil production (bp.com)
Kansainväliset öljymarkkinat ja hintatekijät (Arkistoitu – Internet Archive) (oil.fi)
Saudi-Arabia leikkasi öljyn hintaa - USA:n tuotanto kasvaa ja kysyntä näivettyy (Talouselämä 3.9.2015) (talouselama.fi)
HowStuffWorks.com - How Oil Drilling Works (englanniksi)
HowStuffWorks.com - How Oil Refining Works (englanniksi)
Horizontal drilling (Arkistoitu – Internet Archive) (englanniksi)
Energiantuotanto
Öljyntuottajamaat. Sinisellä OPECin jäsenmaat.
Rhode Islandin kuvernöörinvaalit 2022

Rhode Islandin vuoden 2022 kuvernöörinvaalit järjestettiin 8. marraskuuta 2022. Istuva  kuvernööri Dan McKee valittiin 58 prosentin äänisaaliilla jatkokaudelle.
Samojen vaalien yhteydessä valittiin myös osavaltion varakuvernööri sekä kaikki Rhode Islandin lainsäädäntöelimen paikat (edustajainhuone: 75, senaatti: 38). Lisäksi valittiin vaalipiirien 1 ja 2 edustajat Yhdysvaltain edustajainhuoneeseen osana vuoden 2022 välivaaleja.
Äänioikeus

Vaaleissa saavat äänestää rekisteröityneet äänestäjät. Äänestäjäksi voivat rekisteröityä sellaiset henkilöt, jotka täyttävät seuraavat ehdot:
Yhdysvaltain kansalainen
Rhode Islandin asukas
Vähintään 18-vuotias (rekisteröityminen mahdollista jo 16-vuotiaille)
Ei istu tuomiota vankilassa vaalien aikana
Ei ole oikeuden päätöksellä todettu vajaavaltaiseksi
Kirjeäänestys on mahdollista kenelle tahansa ilman erillisiä syitä. Vuoden 2022 vaaleissa noin kolmannes äänesti kirjeitse.
Ehdokasasettelu

Kuvernöörinvaaleissa voi asettua ehdokkaaksi sellainen henkilö, joka on vaalikelpoinen osavaltiossa ja asunut siellä vähintään 30 päivää ennen vaaleja.
Nykyinen kuvernööri McKee valittiin demokraattisen puolueen ehdokkaaksi 14. syyskuuta. Hän nousi kuvernööriksi vuonna 2021 varakuvernöörin paikalta, kun Gina Raimondo nimitettiin Yhdysvaltain kauppaministeriksi.
Republikaanien ehdokkaaksi valittiin 13. syyskuuta liike-elämässä mukana ollut Ashley Kalus. Hänen lisäksi puolueen ehdokkaaksi pyrki moninkertainen rikollinen Jonathan Riccitelli.
Tulokset

| Puolue | Kuvernööri | Äänet | Osuus äänistä (%) |
| --- | --- | --- | --- |
| Demokraatit | Dan McKee | 207 166 | 57,9 |
| Republikaanit | Ashley Kalus | 139 001 | 38,9 |
Lähde:
Tyrvännön kirkko

| Tyrvännön kirkko |
| --- | --- |
 Tyrvännön kirkko kesällä 2010
Sijainti:  Tyrväntö, Hattula
Koordinaatit:  61°09′14″N, 24°20′08″E
Seurakunta:  Hattulan seurakunta
Rakentamisvuosi:  1798–1801 1803 (vihitty käyttöön)
Suunnittelija:  Matti Åkerblom
Materiaali:  puu
Istumapaikkoja:  400
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kirkon vieressä olevien sankarihautojen muistomerkki.
Tyrvännön kirkko sijaitsee Hattulan Tyrvännössä. Rakennusmestarina toimineen Matti Åkerblomin ja Ruotsin yli-intendentin viraston suunnittelema kirkko on rakennettu 1796–1801 ja vihitty virallisesti 1803.
Sisäviisteisen tasavartisen ristikirkon muotoa on vuosien saatossa muutettu useaan otteeseen. Eritoten vuoden 1902 remontissa, jolloin myös kellotornia korotettiin.  Kirkonkellot ovat kuitenkin vuosilta 1704 ja 1709 eli ne ovat lähes sata vuotta vanhempia kuin itse kirkko. Kellot ja muuta kirkon kalustoa siirrettiin Lepaan puutarhaopiston alueella sijainneesta Tyrvännön ensimmäisestä, keskiaikaisesta kirkosta. Esimerkiksi vanhasta kirkosta peräisin oleva saarnatuoli on 1690-luvulta. Uuteen kirkkoon siirrettiin myös useita puuveistoksia, kuten kirkossa oleva keskiajalta peräisin oleva krusifiksi. Emelie Boijen hovimaalari Robert Wilhelm Ekmanin aiheen mukaan maalaama alttarimaalaus Kristus rukoilee Getsemanessa vuodelta 1853. Kirkossa on tilaa noin 400 hengelle.
Kirkkoa on kunnostettu useaan otteeseen. Nykyinen jugend-henkinen ulkoasu on peräisin H. R. Helinin suunnitelmien mukaan vuonna 1902 tehdyistä muutostöistä. Seuraavat suuremmat korjaukset tehtiin 1947 ja 1992. Vuonna 2010 tehtyjen selvitysten mukaan kirkko on huonossa kunnossa ja korjaustyöt vievät useita vuosia.
Aiheesta muualla

Tyrvännön kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Kirkko Hattulan seurakunnan sivustolla (Arkistoitu – Internet Archive)
Hattula
| --- | --- |
Kyliä ja taajamia:  Kivijoki • Koski • Lepaa • Mervi • Nihattula • Parola • Parolannummi • Pekola • Rahkoila • Sattula
Luonto:  Alajärvi • Iso Tähilammi • Lehijärvi • Leteensuo • Pikku Tähilammi • Retulansaari • Sotkajärvi • Vanajavesi
Nähtävyyksiä:  Hattulan Kotikirkko • Hattulan Pyhän Ristin kirkko • Hattulan uusi kirkko • Mierolan silta • Panssarimuseo • Parolan leijona • Ryysyranta • Tenholan linnavuori • Tyrvännön kirkko • Tyrvännön sakaristo
Muuta:  Ahlbackan kartano • Hattulan vaakuna • Lepaan puutarhaopisto • Panssariprikaati • Parolan lentokenttä • Parolannummen kenttäalttari • Parolan rautatieasema • Parolan Visa • Pekolan Isku • Satulinna • Tyrvännön lentokenttä • Vesunnin kartano
Hattulan vaakuna
Plutoniumfluoridi

Alkuaine plutoniumin fluorideja ovat ainakin:
Plutoniumtrifluoridi (PuF3)
Plutoniumtetrafluoridi (PuF4)
Plutoniumpentafluoridi (PuF5)
Plutoniumheksafluoridi (PuF6)
Lisäksi tunnetaan yhdisteitä, kuten oksofluoridit PuOF3, PuOF4 ja PuO2F2 sekä hydroksifluoridit Pu(OH)2F2 ja Pu(OH)F3.
Cha

Cha voi tarkoittaa seuraavia:
Cha, Kameleontin tähdistön lyhenne
cha-cha, latinalaisamerikkalainen tanssi
Tšadin, KOK:n ja FIFAn koodi CHA
Cha -nimisiä henkilöitä:
Cha Bum-kun (s. 1953), eteläkorealainen jalkapalloilija
Cha Dong-Min (s. 1986), eteläkorealainen taekwondon olympiavoittaja
Cha Jong-hyok (s. 1985), pohjoiskorealainen jalkapalloilija
Cha Min-kyu (s. 1993), eteläkorealainen pikaluistelija
Louis Cha, Jin Yong (1924–2018), kiinalainen kirjailija ja toimittaja
Theresa Hak Kyung Cha (1951–1982), etäläkorealais-yhdysvaltalainen kirjailija, kuvataiteilija, käsitetaitelija, videotaiteilija, elokuvaohjaaja ja tuottaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cha”, voi hakea sivunnimihaulla, laajalla sivunnimihaulla tai tekstihaulla.
Kalle-Tapio Huusko

| Kalle-Tapio Huusko |
| --- | --- |

Henkilötiedot
Syntynyt: 26. helmikuuta 1999 (ikä 25) Sotkamo, Suomi
Pesäpalloilija
Lempinimi:  KT
Ulkopelipaikka:  polttolinja
Sisäpelirooli:  vaihtaja / kotiuttaja
Seura:  Manse PP
Pelaajaura
Junioriseurat
–2019:  Sotkamon Jymy Hyvinkään Tahko
Ammattilaisjoukkueet
2016–:  Sotkamon Jymy Oulun Lippo Hyvinkään Tahko Manse PP
Kalle-Tapio Huusko (s. 26. helmikuuta 1999 Sotkamo) on suomalainen pesäpalloilija, joka edustaa Superpesis-joukkue Manse PP:tä.
Ura

Huusko on Sotkamon Jymyn kasvatti. Hän teki Superpesis-debyyttinsä 15. toukokuuta 2016 Hyvinkään Tahkoa vastaan. Huusko on voittanut B-pojissa pronssia 2014 ja 2017, A-pojissa hopeaa 2019 ja pronssia 2018. Hän pelasi kaksi B-poikien Itä–Länsi-ottelua vuosina 2016 ja 2017 sekä yhden A-poikien Itä–Länsi-ottelun vuonna 2019. Hän on saavuttanut Sotkamon paidassa Superpesiksen hopeaa 2016 ja 2017. Huusko oli uransa alkupuolella ulkopelipaikaltaan lukkari, mutta vaihtoi lopulta paikkansa polttolinjaan. Elokuussa 2021 Huusko teki Tahkon kanssa 1+1-vuotisen jatkosopimuksen. Kauden 2022 aikana Tahko tiedotti tehneensä Huuskon kanssa kaksivuotisen sopimuksen. Toukokuussa 2023 Huuskon ilmoitettiin kuitenkin siirtyvän Manse PP:n loppukauden lainasopimuksella. Lokakuussa 2023 Huusko ja Tahko purkivat seuraavaa kautta koskeneen pelaajasopimuksensa huonojen henkilökemioiden takia.
Saavutukset

3 SM-hopeaa: 2016, 2017, 2024
1 Itä-Länsi -ottelu: 2021
Musta Pantteri (sarjakuvahahmo)

| Musta Pantteri |
| --- | --- |

Luoja(t):  Stan Lee Jack Kirby
Kustantamo:  Marvel Comics
Ensiesiintyminen:  Fantastic Four nro 52 (heinäkuu 1966)
Henkilötiedot
Oikea nimi:  T’Challa
Status:  Wakandan Kuningas
Pituus:  183 cm
Paino:  91 kg
Ryhmäsidokset:  Ihmeneloset
Edelliset ryhmäsidokset:  Kostajat Puolustajat Illuminati
Henkilöllisyydet:  Luke Charles, Musta Leopardi, Nubian Prinssi, Asiakas, Hiilitiikeri, on esittänyt Daredeviliä ja muita satunnaisesti
Voimat:  Yli-inhimilliset aistit ja fyysiset ominaisuudet
Suhteet
Sukulaiset:  T’Chaka (isä), N'Yami (äiti) Ramonda (äitipuoli) Shuri (sisarpuoli) Bashenga (ensimmäinen Musta Pantteri ja esi-isä) Jakarra (velipuoli) Hunter (adoptioveli) Azzari Viisas (isoisä) Chanda (isoisä) Nanali (isoäiti) S’Yan (setä) Khanata, Joshua Itobo, Ishanta, M'Koni Wheeler, Zuni (serkut) Storm (vaimo)
Musta Pantteri (engl. Black Panther) on Marvel Comics -kustantamon sarjakuvissa esiintyvä kuvitteellinen supersankari. Stan Leen ja Jack Kirbyn luoma hahmo esiintyi ensi kerran vuonna 1966 Fantastic Four -sarjakuvalehden numerossa 52.
Sarjakuvissa > Sisällissota

Sisällissodassa Musta Pantteri valitsi Wakandan takia puolueettomuuden. Sodan ollessa vielä käynissä Musta Pantteri solmi avioliiton Ryhmä-X:ssän Stormin kanssa. Häihin kutsuttiin kaikki Marvel Universumin suurimmat nimet (myös sotivat Rautamies ja Kapteeni Amerikka, jotka eivät toki pilanneet häitä erimielisyyksillään). Myöhemmin Tohtori Doom tarjosi T’Challalle liittoa, mutta tämä ei suostunut, minkä seurauksena Doom hyökkäsi Wakandaan. Sodan loppuvaiheilla Musta Pantteri ja Storm liittyivät Kapteeni Amerikan salattuihin kostajiin tuohtuneina Goljatin kuolemasta. Viimeisen taistelun jälkeen Amerikka ja Wakanda välttivät sodan ja Musta Pantteri on toiminut Stormin kanssa, jopa Herra Fantastisen ja Näkymättömän naisen sijaisina Ihmenelosten jäseninä.
Voimat ja varusteet

T’Challan aistit ja fyysiset ominaisuudet ovat kehittyneet miltei yli-inhimilliselle tasolle sydämenmuotoisen yrtin ansiosta.
T’Challan vibraniumilla vahvistettu asu absorboi iskujen kineettisen voiman, tehden hänestä luodinkestävän. Hänen asunsa hansikkaat voivat luoda energiatikareita ja niissä on antimetallikynnet, jotka hajottavat toiset metallit kosketuksen kautta. Hänen Kimoyo-korttinsa antaa mahdollisuuden maailmanlaajuiseen kommunikaatioon, ottaa vastaan signaaleja satelliiteista ja pystyy estämään useimmat radiolähetykset. Hänen saappaidensa pohjat ovat paksua vibraniumseosta joka pystyy värähtelemään erilaisilla taajuuksilla, antaen hänen juosta seiniä ylös, laskeutua äänettömästi ja ilman vahinkoa itselleen 15 metrin korkeudesta, kävellä veden päällä tai leikata metallin läpi. Hänen asussaan on verhoutumisteknologia, antaen sen käydä normaaleista katuvaatteista. Hänellä on myös käytössään Wakandan monet erikoisaseet.
T’Challa on kyvykäs taktikko, strategi, tiedemies, jäljittäjä ja aseeton taistelija, jonka ainutlaatuinen hybridityyli hyödyntää akrobatiaa ja eläinten matkimisen aspekteja. Hän on mestarillinen suunnittelija, joka ajattelee aina muutaman askeleen eteenpäin.
Muissa medioissa > Televisiosarjat

Musta Pantteri teki yhden jakson mittaisen vierasroolin Ihmeneloset-sarjan jaksossa "Prey Of The Black Panther" vuonna 1995, jossa hahmon äänenä toimi Keith David. Jaksossa Musta Pantteri houkutteli Ihmeneloset Wakandaan nähdäkseen kykenisivätkö he auttamaan häntä taistelussa Klaw’ta vastaan.
Toisen kerran Musta Pantteri esiintyi televisiosarjassa Iron Man: Armored Adventures, jaksossa "Panther's Prey". Se jahtasi Rautamiehen tavoin Moses Magnumia, joka oli varastanut vibraniumia Wakandasta ja oli samalla ryöstöretkellä tappanut Mustan Pantterin isän.
Musta Pantteri esiintyi vierailevassa roolissa The Super Hero Squad Show’n jaksossa "Tremble at the Might of MODOK" marraskuussa 2009. Hahmo saapuu paikalle yhdessä Stormin kanssa, kun Rautamies kutsuu heidät apuun taistellakseen MODOK:ia vastaan.
Tammikuussa 2010 hahmo sai oman nimikkosarjansa Black Panther, jonka kuusi ensimmäistä jaksoa pohjautuu "Who is the Black Panther?" -sarjakuvaan. Sarja on tehty motion comic -tyylillä ja kuvituksesta on vastannut John Romita Jr..
Muissa medioissa > Elokuvat

Animaatioelokuvassa Ultimate Avengers 2, Mustalla Pantterilla on keskeinen rooli, kun sen juoni keskittyy Wakandaan ja muukalaisolentojen chitaurien hyökätessä valtion kimppuun saadakseen arvokasta vibrauniumia haltuunsa. Muukalaismuodonmuuttaja Herr Kleiser tappaa T’Challan isän, joka tunnettiin myös Mustana Pantterina, etsiessään piilossa Wakandassa sijaitsevaa vibraniumia, jolla chitaurit valmistavat aluksiaan ja aseistustaan. T’Challan tullessa kuninkaaksi ja periessään Mustan Pantterin henkilöllisyyden hän lähtee kostamaan isänsä kuolemaa, mutta etsii ensin käsiinsä Kapteeni Amerikan. Tämän myötä kenraali Nick Fury komentaa Kostajat-ryhmän kasaan.
Muissa medioissa > Videopelit

Musta Pantteri esiintyi vuonna 2006 ensimmäisen kerran videopelissä Marvel: Ultimate Alliance lukittuna hahmona, jonka sai käyttöönsä kerättyään pelin aikana kaikki viisi pientä näköisfiguuria.
Toisen kerran hahmo esiintyy vuoden 2009 Marvel: Ultimate Alliance 2:ssa, jossa se ei ole pelattavana hahmona. Mustan Pantterin saa kuitenkin käyttöönsä ladattavana hahmona PlayStation 3- ja Xbox 360 -konsoleilla.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1995 | Keith David | Ihmeneloset |  |  |
| 2006 | Jeffrey D. Sams |  | Ultimate Avengers 2 |  |
| 2006 | Phil LaMarr |  |  | Marvel: Ultimate Alliance |
| 2009 | Jeffrey Bowyer-Chapman | Iron Man: Armored Adventures |  |  |
| 2009 | Tim Russ |  |  | Marvel: Ultimate Alliance 2 |
| 2009 | Taye Diggs | The Super Hero Squad Show |  |  |
| 2010 | Djimon Hounsou | Black Panther |  |  |
| 2010–2013 | James C. Mathis III | The Avengers: Earth’s Mightiest Heroes |  |  |
| 2016, 2018–2019, 2021 | Chadwick Boseman | What If...? | Captain America: Civil War Black Panther Avengers: Infinity War Avengers: Endgame |  |
Aiheesta muualla

Black Panther Marvel Directory
Musta Pantteri Marvelin virallisilla sivuilla (englanniksi)
Rebecca Hall

| Rebecca Hall |
| --- | --- |
 Rebecca Hall vuonna 2024.
Henkilötiedot
Syntynyt: 19. toukokuuta 1982 (ikä 42) Lontoo, Englanti
Näyttelijä
Aktiivisena:  1992–
Aiheesta muualla
IMDb 
Elonet
Rebecca Maria Hall (s. 19. toukokuuta 1982 Lontoo, Englanti) on englantilainen näyttelijä. Hänet tunnetaan muun muassa rooleistaan elokuvissa The Prestige, Vicky Cristina Barcelona, The Town, Frost/Nixon, Iron Man 3 ja Transcendence.
Hallin isä on teatteriohjaaja, ja Hall onkin näytellyt useissa isänsä ohjaamissa produktioissa, kuten Miten haluatte, Man and Superman, Galileon tytär ja Don Juan. Lisäksi hän on esiintynyt Hermionen roolissa kiertuenäytelmässä Talvinen tarina sekä Varyana näytelmässä Kirsikkapuisto.
Hall teki debyyttinsä televisiossa vuonna 1992, kun hän esiintyi brittiläisessä minisarjassa The Camomile Lawn.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2006 | Starter for 10 | Starter for 10 | Rebecca Epstein |
| 2006 | The Prestige | The Prestige | Sarah Borden |
| 2008 | Vicky Cristina Barcelona | Vicky Cristina Barcelona | Vicky |
| 2008 | Frost/Nixon | Frost/Nixon | Caroline Cushing |
| 2009 | Dorian Gray | Dorian Gray | Emily Wotton |
| 2010 | Please Give | Please Give | Rebecca |
| 2010 | The Town | The Town | Claire Keesey |
| 2010 | A Bag of Hammers | A Bag of Hammers | Mel |
| 2010 | Everything Must Go | Everything Must Go | Samantha |
| 2011 | The Awakening | The Awakening | Florence Cathcart |
| 2012 | Lay the Favorite | Lay the Favorite | Beth Raymer |
| 2013 | Iron Man 3 | Iron Man 3 | Maya Hansen |
| 2013 | Closed Circuit | Closed Circuit | Claudia Simmons-Howe |
| 2013 | A Promise | A Promise | Charlotte Hoffmeister |
| 2014 | Transcendence | Transcendence | Evelyn Caster |
| 2015 | Tumbledown | Tumbledown | Hannah |
| 2015 | The Gift | The Gift | Robyn |
Aiheesta muualla

Kuvia tai muita tiedostoja aiheesta Rebecca Hall Wikimedia Commonsissa
Rebecca Hall Internet Movie Databasessa. (englanniksi)
Lindeman

Lindeman on muun muassa seuraavien henkilöiden sukunimi:
Aino Lindeman (1886–1929), suomalainen agronomi ja liikemies
Arttu Lindeman (s. 1996), suomalainen rap-artisti ja Youtube-videoiden tekijä
August Lindeman (1869–1920), suomalainen eversti
Bert-Jan Lindeman (s. 1989), alankomaalainen maantiepyöräilijä
Daggie Wallensköld-Lindeman (1905–1988), suomalainen muotokuvamaalari
Harriet Lindeman (s. 1946), ahvenanmaalainen poliitikko
Jaakko Linjama, vuoteen 1935 Lindeman (1909–1983), suomalainen säveltäjä
Kerstin Lindeman-Peltonen, ent. Campoy ja Duffy (1964–2003), suomalainen huoltajuuskiistasta tunnettu kokki
Kurt Lindeman (s. 1932), suomalainen nykyaikainen viisiottelija, miekkailija ja ratsastaja
Kurt-Erik Lindeman (1902–1999), suomalainen everstiluutnantti
Lars Lindeman (1920–2006), suomalainen poliitikko
Lasse Lindeman (s. 1951), suomalainen teatterinjohtaja ja -ohjaaja
Leif Lindeman (s. 1979), suomalainen laulaja
Ludvig Mathias Lindeman (1812–1889), norjalainen kirkkomuusikko, säveltäjä, opettaja ja kansanmusiikin kerääjä
Margit Lindeman (s. 1948), suomalainen näyttelijä
Monika Lindeman (s. 1985), suomalainen näyttelijä
Olof Lindeman (1911–1990), suomalainen kenraaliluutnantti
Osmo Lindeman (1929–1987), suomalainen säveltäjä
Rainer Lindeman (1931–2004), suomalainen yrittäjä ja yritysjohtaja, liikenneneuvos
Samuel Lindeman (s. 1997), suomalainen jalkapalloilija.
Jenni Vähämaa

| Jenni Vähämaa |
| --- | --- |

Henkilötiedot
Koko nimi:  Jenni Kaarina Vähämaa
Syntynyt: 26. toukokuuta 1992 (ikä 32) Lohja
Kansalaisuus:  Suomi
Taitoluistelija
Pituus:  158 cm
Valmentaja(t):  Virpi Horttana
Luisteluseura:  Espoon Jäätaiturit
Henkilökohtaiset parhaat pisteet (ISU)
Pisteet yhteensä:  163,29 Finlandia Trophy 2007
Lyhytohjelma:  51,22 Finlandia Trophy 2007
Vapaaohjelma:  112,07 Finlandia Trophy 2007
Jenni Kaarina Vähämaa (s. 26. toukokuuta 1992 Lohja) on suomalainen kilpauransa lopettanut taitoluistelija. Hän aloitti taitoluistelun nelivuotiaana vuonna 1996.
Vähämaan paras suoritus oli voitto vuoden 2007 Finlandia Trophyssa, jossa hän voitti muun muassa Euroopan mestari Carolina Kostnerin luistellen 163,29 pistettä. Finlandia Trophy oli Vähämaan ensimmäinen kilpailu aikuisten sarjassa, ja hänen tällöin saavuttamansa pistemäärä oli kaikkien aikojen toiseksi paras suomalaistulos jääden Susanna Pöykiön silloisesta Suomen ennätyksestä 0,69 pistettä.
Vähämaa sijoittui kymmenenneksi ensimmäisissä aikuisten arvokisoissaan, EM-kilpailuissa Zagrebissa 2008. Hän menestyi hyvin myös nuorten MM-kisoissa. Vuonna 2006 hän oli kahdeksas, vuonna 2007 neljäs ja vuonna 2008 myös neljäs.
Helsingin Urheilutoimittajat r.y. valitsi Jenni Vähämaan vuoden 2007 pääkaupungin urheiluteon tekijäksi. Vähämaa oli myös Helsingin Sanomien Vuoden lupaus.
Vähämaa loukkasi nilkkansa joulukuussa 2008. Hän ilmoitti syksyllä 2009 ottavansa aikalisän harjoittelussaan motivaatio-ongelmien vuoksi ja päätti huhtikuussa 2010, ettei ura enää jatku.
Vähämaa pelaa squashia ESRC-nimisessä seurassa.
Parhaat saavutukset

| Kilpailu | 2005–2006 | 2006–2007 | 2007–2008 |
| --- | --- | --- | --- |
| Euroopan-mestaruuskilpailut |  |  | 10. |
| Junioreiden maailmanmestaruus | 8. | 4. | 4. |
| Suomen mestaruus | 2. J. | 1. J. |  |
| Pohjoismaiden mestaruus | 1. J. | 1. J. |  |
| Finlandia Trophy |  |  | 1. |
| 2007–2008 ISU Junior Grand Prix -finaali, Puola |  |  | 5. |
| 2007–2008 ISU Junior Grand Prix, Kroatia |  |  | 2. |
| 2007–2008 ISU Junior Grand Prix, Itävalta |  |  | 3. |
| 2006–2007 ISU Junior Grand Prix, Tšekki |  | 10. |  |
| 2006–2007 ISU Junior Grand Prix, Norja |  | 5. |  |
| 2005–2006 ISU Junior Grand Prix, Puola | 19. |  |  |
J = Junioreissa
Aiheesta muualla

Jenni Vähämaa ISU:n sivuilla (englanniksi)